  Анжелика Тихонова корреспондент Вузы уродэн сэрен ворсам школаосты Балезино ёросын 12-тӥ оштолэзе усьтозы. Со сярысь иворъёсъя «Удмуртия» агентстволы вераз ёрос администрацилэн тӧроезлэн мерлык юанъёсъя воштӥсез Елена Касимова. Тодэ вайытом, Балезиноысь, Кожиль но Кестым гуртъёсысь нылпи садъёсты но школаосты 10-тӥ оштолэзе ворсазы, отын ву гумыосысьтызы урод зын вӧлмиз. Дышетон юртъёсты 13-тӥ оштолэзёзь ворсалозы шуыса чакламын вал. Ӧнерчиос зынлэсь мугзэ тодон понна Чупчи шурысь вуэз басьтӥзы. Кӧня ке дырлы вуэ кык поллы тросгес хлор ватсазы. «Школаосын 12-тӥ оштолэзьысен вакчиятэм нунал луоз. Уз сюдэ», — пусйиз Елена Касимова. Пусъём, ёрос администрациын вуэз эскеронъёслы йылпумъянъёс 12-тӥ оштолэзе тодмо луозы шуыса ивортӥзы. Тегъёс: Балезино нылпиос Удмуртия Тазалык школаос дӥськут Чупчи  